Pomelo

mini|desno|Stablo

**Pomelo** (lat. *Citrus grandis*, sin. *Citrus maxima*) je neobičan član roda *Citrus* u porodici Rutaceae, kao posebna vrsta, a ne hibrid.

## Porijeklo 
Prema porijeklu, neki ga nazivaju tajlandskim ili kineskim grejpfrutom. Pomelo potiče iz jugoistočne Azije. U kineskoj kulturi, simbol je prosperiteta i sreće, a često se nalazi i u ponudi lokalnih kuhinja, kao neizbježan dio mnogobrojnih tradicijskih jela. U Aziji koristi se i za pripremu mnogih slatkih jela i deserta.

## Plod 
mini|lijevo|Plod
Pomelo ima najkrupnije plodove među citrusima. Pored veličine, velika razlika postoji i u njegovom okusu, po čemu se u mnogome razlikuje od srodnih vrsta. Nije kiseo, poput grejpfruta. Slatkastog je okusa i čvršće strukture. Kora ove vrste je znatno deblja nego kod ostalih agruma. Težina ploda dostiže i do čak pet kg. Plodovi mogu biti crveni, bijeli ili ružičasti. Ružičasti i crveni su slađi od bijelih, koji su nešto kiseliji.

Pomelo je voće iz egzotičnih područja, ali uveliko se izvozi širom svijeta, pa je dostupno i u našim trgovinama. Može se ukrštati s mandarinama i limunom, što se može uspješno izvesti dvorištu ili čak u vlastitoj kući. Odgovaraju mu mjesta koja su osunčana tokom većeg dijela dana. Sadnice pomela plodove daju tek u 8. godini nakon sadnje. mini|Plod

## Hranjiva vrijednost 
Velika prednost plodova ovog citrusa jest nutritivna vrijednost; na 100 g ima svega 37 kcal, pa se zato preporučuje onima koji žele na zdrav način izgubiti kilograme. U plodu ima veliku količinu vlakana: 190 g zadovoljava čak 193 % dnevnih potreba za vitaminom C, što mu osigurava mjesto na samom vrhu zdravih namirnica.

### Upotreba u zemljama porijekla
mini|desno|Pomelo na prodajnom mjestu u Hong Kongu
U Kini plodove pomela uzimaju za jačanje pluća i slezene. Kinezi prave prirodne ljekovite preparate od ovog voća:Ubično suše sjemenke, cvjetove, zrelu koru i komade mladih plodova. Upotrebljavaju ga za liječenje kašlja, oteklina, protiv povraćanja, problema sa probavom, trovanja alkoholom, kao i za olakšavanje eliminacije sekreta kod prehlada itd.

Malajci ga koriste kod bolova u trbuhu, oteklina i za lakšu eliminaciju gustog respiratornog sekreta. Od prokuhanog lišća prave losione za otekline i čireve.

Plodovi pomela snižavaju povišenu tjelesnu temperaturu i služe kao pomoćna terapija šećerne bolesti, povišenog krvnog pritiska, astme i nekih drugih bolesti.

## Medicinski učinci 
Kontinuirana konzumacija plodova pomela može koristiti onima koji traže prirodni lijek protiv infekcija urinarnog trakta. Vitamin C koji je prisutan u visokim koncentracijama, pomaže imunski protiv bakterija koje uzrokuju bolesti mokraćnog mjehura, bubrega i mokraćnih kanala. Povećava nivo kiselina u urinu, sprečava razmnožavanje mikroorganizama i pospješuje uklanjanje bolova i simptoma upale.

Plodovi pomela sadrže i kalij u većim količinama nego ostalo voće, kao naprimjer, banane. Ovaj element prirodno pogoduje normalizaciji funkcija srca i krvnih sudova. Zbog visokog sadržaja  kalija sadrži, preporučuje se redovna konzumacija njegovog soka. Pomaže pri smanjivanju lošeg holesterola u krvi, a eliminira i naslage sa zidova arterija.

### Korisna svojstva
;Alergije
Slobodni radikali i različiti toksini, koji se nagomilavaju u organizmu predstavljaju veliki rizik. Poznato je da su oni jedan od najčešćih uzročnika nastajanja infekcija i upalnih procesa. 
Plodovi pomla pomažu ojačavanju imunskog sistema čime olakšava odbranu od prehlade, gripe, ali i od astme i brojnih alergija.

;Dijareje
Plodovi sadrže dijetetska vlakna koja su veoma korisna za pravilan rad crijeva. Preporučuje se osobama koje žele spriječiti proljev.

Vrlo je korisno da pomelo jedu i oni kojima je prioritetni problem gubitak kilograma, jer potiče probavu i regulira rad crijeva, putem eliminacije štetnih materija.

;Maligne bolesti
Kora pomela je vrlo bogata flavonoidima, antioksidansima koji dokazano sprečava pojavu malignih bolesti crijeva i gušterače, kao i rak dojke. Regulira nivo estrogena, čime pomaže onima koji su već oboljeli da se rak ne širi. Buduči da sadrži velike količine vlakana, pomelo štiti organizam od raka debelog crijeva više nego bilo koja druga slična namirnica.

## Kozmetika
Pomelo je pogodan citrus za njegu lica i kože. Redovno konzumiranje ovog voća smanjuje nagomilavanje melanina u porama kože, čime sprječava pojavu pjega, a eliminira i fleke na licu. Osim toga, djelotvoran je i u uklanjanju akni i bubuljica, jer normalizira proizvodnju sebuma. To je svakako preporučljivo za one koji traže prirodnu alternativu skupim kremama i pomadama.

Činjenica je da se pomelo odlično pokazao i kod smanjenja bora zato što stimulira deponiranje kolagena u ćelijama i usporava razgradnju elastina. Samim tim, smatra se prirodnim faktorom protiv posljedica starenja i omogućava da lice bude zategnuto, bez podočnjaka i bora.

Sadrži vitamine A, C i B1 koji sa cinkom čine veoma dobru kombinaciju za kosu. Uz nešto manju količinu sumpora, kalcija i gvožđa, pomaže stimulaciju rasta kose i eliminaciju viška masti sa površine kože glave. Za kosu može biti od velike koristi, jer brzo dubinski hidrira kožu glave. Uz pomoć vitamina C, smiruje iritacije skalpa i uklanja perut sa površine i sprečava njenu ponovnu pojavu. Slobodni radikali su veoma štetni i po folikul kose. Njihov negativan uticaj ogleda se U slabljenju kvaliteta dlake, koja postaje tanka i podložna lomljenju. Antioksidansi iz ovog voća minimiziraju utIcaj toksina i slobodnih radikala, čime postepeno djeluju na vraćanje kvaliteta kose. Ona postaje gušća, jača, sjajnija i počinje brže rasti. Za one koji imaju ovakve probleme, pravo rješenje je pomelo sok.

### Nepoželjna djelovanja 
Velika količina vitamina C, u kombinaciji sa kalijem, može  biti škodljiva osobama koje imaju problema s jetrom i bubrezima.

Oboljeli od hipotenzije, također moraju paziti količinu dnevnog unosa ovih plodova, jer on dodatno snižava krvni pritisak, pa se mogu javiti pospanost, blaga vrtoglavica, učestalije mokrenje ili mučnina.

## Također pogledajte
**Citrus*
*Taksonomija citrusa

## Reference
## Vanjski linkovi
* Citrus species maxima 
* gringlobal
* search_topic
* theplantlist 
* http://www.zdravahrana.com/info/abc-ishrane/pomelo.html 
* Pomelo Nutrition Information from USDA SR 22 database
* Pomelo: The "lucky" giant citrus 

Kategorija:Rutaceae